Í Innbænum á Akureyri eru mörg af elstu húsum bæjarins , flest byggð á árunum 1800 - 1900 . Leið blaðamanns lá til Akureyrar en borist hafði ábending um að áhugavert væri að líta inn í eitt þessara elstu timburhúsa bæjarins , byggt árið 1840 . Húsið hefur verið endurbyggt í upprunalegri mynd . Þar búa hjónin Hallgrímur Þór Indriðason og Kristín Aðalsteinsdóttir . Húsið þeirra stendur á stórri lóð en það er rúmlega 200 fermetrar fyrir utan bílskúr og er friðað í B-flokki árið 1978 , samkvæmt þjóðminjalögum . Við settumst niður með hjónunum og spjölluðum um söguna sem húsið hefur að geyma . Mynd / Auðunn Níelsson Húsið er ein hæð með háu risi á lágum steinhlöðnum sökkli . Þegar Hallgrímur og Kristín keyptu húsið var það klætt steinblikki en er nú klætt listasúð . Fallegur garður er umhverfis húsið með miklum gróðri og háum trjám en elstu lerkitré landsins er að finna í garðinum . Hallgrímur er fæddur og uppalinn í Aðalstrætinu en fjölskylda hans bjó í þremur húsum í götunni . „ Ég hafði verið hér allt um kring þegar ég var barn og ber sterkar tilfinningar til Innbæjarins en margt er breytt . Ekkert hefur haft jafn afgerandi áhrif á mannlífið í Innbænum eftir 1970 og lagning Eyjafjarðarbrautar vestari og bygging Leiruvegar um ósa Eyjafjarðarár . Þessar leiðir breyttu Aðalstrætinu úr þjóðbraut í friðsæla íbúðagötu . “ Mynd / Auðunn Níelsson Mynd / Auðunn Níelsson Á árunum 1862 - 1910 átti Jón Chr . Stephánsson húsið , fyrst með fyrri konu sinni Þorgerði Björnsdóttur ( d. 1879 ) en nokkru síðar með seinni konu sinni , Jónu Kristjönu Magnúsdóttur sem hann kvæntist 1881 . Jón tók að sér að rækta trjáplöntur fyrir Norðuramtið , eins og sýslan hét . Jóna Kristjana var mikil ræktunarkona . Hér í garðinum eru enn lerkitré sem eru frá ræktunartíma þeirra hjóna , sennilega þau elstu á Íslandi , en þeim var plantað fyrir aldamótin 1900 . Við höfum fellt tvö þessara gömlu lerkitrjáa og notað þau í húsgögn og innréttingar . Þengil Valdimarsson hjá Trésmiðjunni Ými sérsmíðaði allar innréttingar í húsið og Hólmsteinn Snædal trésmíðameistari smíðaði nýjan stiga upp á efri hæðina og innréttaði annað bókaherbergið . Birtan lék um rýmið þar sem við sátum í sólstofunni . Útsýnið var ekki af verri endanum , við blasir Vaðlaheiðin og Leirutjörnin með öllu sínu fuglalífi . Hér er gróðursælt en efri hluti lóðarinnar er að mestu skógur . Lestu viðtalið í heild sinni og sjáðu fleiri myndir í jólablaði Húsa og híbýla .